COM7:รุกบริการเสริมช่วยเพิ่มกำไรแนะนำ”ซื้อ”ราคาเป้าหมาย 15 บาท
COM7: รุกบริการเสริมช่วยเพิ่มกำไร แนะนำ"ซื้อ" ราคาเป้าหมาย 15 บาท
20 ก.พ. 2560

บล.ฟิลลิป ระบุในบทวิเคราะห์วันนี้(20 ก.พ.) ว่า บริษัท คอมเซเว่น จำกัด (มหาชน) หรือ COM7 นอกเหนือจากธุรกิจจำหน่ายอุปกรณ์ไอที ในปี 60 จะเห็นพัฒนาการที่ชัดเจนมากขึ้นของธุรกิจบริการ 1.หลังจากบริษัทได้ร่วมมือกับ mobile operator อย่าง ทรู ฯ (TRUE) เพื่อให้บริการ i) ขายซิมการ์ด ซึ่ง 3. 2. บริษัทจะได้รับส่วนแบ่งรายได้ในรูปของค่าคอมมิชชั่น และจากค่าบริการโทรศัพท์มือถือในอีก 12 เดือนข้างหน้า และ ii) การรับสิทธิบริหาร True shop รวม 166 สาขา ซึ่งปัจจุบันบริษัทได้เริ่มเข้าไปดำเนินการแล้ว 44 สาขา สอดคล้องกับการเติบโตของธุรกิจบริการซ่อม iCare ที่โตได้ต่อเนื่องตามธุรกิจ และด้วยความสามารถในการทำกำไรที่สูงกว่าธุรกิจจำหน่ายเดิม คาดในอีก2-3ปีข้างหน้าที่รายได้จากการบริการมีบทบาทมากขึ้น ส่งผลให้อัตรากำไรสุทธิปรับตัวสูงขึ้น จากปี 59 ที่คาดไว้ร้อยละ 2.5 เพิ่มขึ้นเป็นร้อยละ 2.9 และ 3.1 ในปี 2560-2561 ตามลำดับ 
ทางฝ่ายคาดผลการดำเนินงานในช่วง ไตรมาส4/59 ที่เป็นช่วง High season ผลประกอบการจะทำนิวไฮได้ด้วยอานิสงส์จากการเปิดตัวสินค้า iPhone 7 &amp; iPhone7 Plus ที่เปิดตัวในเดือน พ.ย. 59 และได้รับการตอบรับเป็นอย่างดี กอปรกับแรงหนุนของมาตรการกระตุ้น “ช็อปช่วยชาติ” ในช่วง ธ.ค.59 ทางฝ่ายคาดบริษัทมีกำไรสุทธิงวด ไตรมาส4/59 เท่ากับ 147 ล้านบาท +40%เทียบช่วงเดียวกันของปีก่อนเทียบกับไตรมาส4/58 ที่มีกำไรสุทธิ 105  ล้านบาท ส่งผลให้ปี 59 บริษัทมีกำไรสุทธิรวม 407 ล้านบาท +52%เทียบช่วงเดียวกันของปีก่อน
แนวโน้มในปี 60 ยังดีเนื่องตามสภาพเศรษฐกิจที่เริ่มฟื้นตัวต่อจากปี 59 เป็นปัจจัยบวกต่อยอดขายอุปกรณ์ไอทีของบริษัท ประเมิน SSSG เติบโตได้ 10%เทียบช่วงเดียวกันของปีก่อนจากการเพิ่มสายผลิตภัณฑ์ในร้านค้าให้มากขึ้น ควบคู่กับแผนขยายสาขาเพิ่มอีก 20 สาขา นอกจากนี้ยังรับรู้รายได้จากการบริการเข้ามาได้เต็มปี 60 โดยประเมินยอดขายซิมมือถือในปี 60 ไม่น้อยกว่า 100,000 เลขหมาย และมีรายได้จากการเข้าบริหาร True Shop ทั้ง 44 สาขา และส่วนที่จะเข้าไปบริหารเพิ่มในระหว่างปีอีก 122 สาขา หนุนกำไรสุทธิมาอยู่ที่ 538 ล้านบาท +32%เทียบช่วงเดียวกันของปีก่อน
การเติบโตของผลประกอบการทั้งจากสาขาเดิมและสาขาใหม่ ควบคู่ไปกับการบริหารที่มีประสิทธิภาพนั้นมีส่วนช่วยเพิ่มกำไรสุทธิให้แก่บริษัท จะเป็นฐานที่แข็งแกร่งก่อนที่จะรุกไปยังต่างประเทศ โดยเฉพาะในกลุ่มประเทศ CLMV ที่มีศักยภาพเติบโตสูงเป็นส่วนเพิ่มให้กับประมาณการในอนาคต  ทางฝ่ายแนะนำ “ซื้อ” ประเมินราคาพื้นฐานสำหรับปี 60 เท่ากับ 15 บาทต่อหุ้น อิงวิธี DCF